Γιαχία Ουλντ Αχμέτ Ελ Βαγκέφ

Ο Γιαχία Ουλντ Αχμέτ Ελ Βαγκέφ (Yahya Ould Ahmed El Waghef, αραβικά: يحيى ولد احمد الواقف, ) είναι πολιτικός από τη Μαυριτανία, πρωθυπουργός της χώρας από τον Μάιο του 2008 ως την ανατροπή του σε πραξικόπημα τον Αύγουστο του ιδίου χρόνου. Είναι πρόεδρος του Εθνικού Συμφώνου για τη Δημοκρατία και την Ανάπτυξη (ADIL) και υπήρξε Γραμματέας του Προέδρου της Δημοκρατίας την περίοδο από το 2007 ως το 2008.

 Βιογραφία 
Γεννήθηκε στη Μουτζερία στις 30 Ιουνίου 1960Βιογραφικό σημείωμα , Agence Mauritanienne d'Information (στα γαλλικά). Υπήρξε διευθυντής της Εταιρείας Αερίου. (Societé Mauritanienne de Gaz, SOMAGAZ) από τον Ιανουάριο του 2003 ως τον Αύγουστο της ίδιας χρονιάς. Στη συνέχεια ανέλαβε τη διεύθυνση του Εθνικού Πάρκου Banc d'Arguin από το Σεπτέμβριο του 2003 ως το διορισμό του στη θέση του γενικού γραμματέα Υδραυλικής και Ενέργειας, στις 27 Οκτωβρίου του 2004."Communiqué du conseil des ministres" , Agence Mauritanienne d'Information, 27-10-2004 (στα γαλλικά). Τον Απρίλιο του 2005 έγινε Γενικός Διευθυντής του εθνικού αερομεταφορέα, Air Mauritanie, και παρέμεινε στη θέση αυτή ως τα τέλη του 2006.

 Καριέρα στην κυβέρνηση 
Τον Απρίλιο του 2007 διορίστηκε Γραμματέας της Προεδρίας από το νέο πρόεδρο Αμπνταλαχί."Nominations à la Présidence de la République" , Agence Mauritanienne d'Information, 28-4-2007 (στα γαλλικά). Στις 5 Ιανουαρίου του 2008 εξελέγη πρόεδρος του κόμματος ADIL, από το συνέδριο του τελευταίου. Το εν λόγω κόμμα συστάθηκε για να υποστηρίξει τον νέο πρόεδρο Αμπνταλαχί.

Μετά την παραίτηση του πρωθυπουργού Ζέιν Ουλντ Ζεϊντάν στις 6 Μαΐου του 2008, ο Αμπνταλαχί διόρισε στο αξίωμα αυτό τον Βαγκέφ και ανέλαβε καθήκοντα την ίδια ημέρα.
"Mauritania: Ould Ahmed El Waghev becomes new Premier" , African Press Agency, 6-5-2008.

 Ανατροπή σε πραξικόπημα 
Στις 6 Αυγούστου του 2008 ο Ελ Βαγκέφ ανατράπηκε σε πραξικόπημα και τέθηκε σε κατ' οίκον περιορισμόin.gr , Πραξικόπημα από άνδρες της προεδρικής φρουράς στη Μαυριτανία, 6-8-2008 στο Προεδρικό Μέγαρο στη Νουακσότ, μαζί με τον πρόεδρο και τον υπουργό Εσωτερικών. Η χούντα απελευθέρωσε στις 11 Αυγούστου τον πρωθυπουργό και άλλους τρεις υψηλόβαθμους αξιωματούχους. Ωστόσο, ο πρόεδρος Αμπνταλαχί παρέμεινε σε κατ' οίκον περιορισμό. in.gr , Ελεύθερος αφέθηκε από τους πραξικοπηματίες ο πρωθυπουργός της Μαυριτανίας , 11-8-2008

 Παραπομπές 

Κατηγορία:Πρωθυπουργοί της Μαυριτανίας